stanford-oval/wikipedia huggingface dataset:
อี3 2013
งานแถลงข่าว > อิเล็กทรอนิก อาตส์

งานแถลงข่าวของอิเล็กทรอนิก อาตส์จัดขึ้นในวันที่ 10 มิถุนายน เวลา 13.00 น. ที่โนเกียเธียเตอร์ ในบรรดาเกมใหม่ที่นำเสนอ มีได้แก่ เกมแข่งรถ นีดฟอร์สปีด: ไรวัลส์ เกมจำลองปาร์กัวร์  มิเรอร์สเอดจ์: แคททาลิสท์ และเกมยิงมุมมองบุคคลที่หนึ่ง แบตเทิลฟีลด์ 4 และ ไททันฟอลล์ อีเอสปอร์ตส์ประกาศเปิดตัวเกมใหม่หลายรายการ เช่น แมดเดน เอ็นเอฟแอล 25, เอ็นบีเอไลฟ์ 14, ฟีฟ่า 14, เอ็นเอชแอล 14 และ อีเอสปอร์ตส์ยูเอฟซี
งานแถลงข่าว > ยูบิซอฟต์

งานแถลงข่าวของยูบิซอฟต์จัดขึ้นในวันที่ 10 มิถุนายน เวลา 15.00 น. งานแถลงข่าวประกอบด้วยเกมแนวแอ็กชันผจญภัยที่กำลังจะมาถึง ได้แก่เกม วอตช์ด็อกส์ และเกมภาคต่อ อัสแซสซินส์ครีด 4: แบล็กแฟล็ก และ ทอม แคลนซีส์ สปลินเตอร์เซลล์: แบล็คลิสต์ มีการประกาศแฟรนไชส์ใหม่สองรายการ ได้แก่ เดอะครูว์ และ เดอะดิวิชัน
งานแถลงข่าว > โซนี่

งานแถลงข่าวของโซนี่จัดขึ้นในวันที่ 10 มิถุนายน เวลา 18.00 น. ที่ลอสแอนเจลิสเมมโมเรียลสปอร์ตอารีนา เครื่องเล่นเกมเพลย์สเตชัน 4 ได้รับการจัดแสดงต่อสาธารณชนเป็นครั้งแรกโดยราคาอยู่ที่ 399 ดอลลาร์สหรัฐ นอกจากนี้ยังมีการเปิดเผยรายชื่อเกมซึ่งประกอบด้วยเกม อินเฟมัส: เซคันด์ซัน, ดิออเดอร์: 1886, ไฟนอลแฟนตาซี XV และ คิลล์โซน: แชโดว์ฟอลล์ นอกจากนี้ยังมีการเปิดตัวเกมใหม่สำหรับเพลย์สเตชัน 3 เช่น กรันตูริสโม 6, บียอนด์: ทูโซลส์ และ เดอะลาสต์ออฟอัส
งานแถลงข่าว > นินเท็นโด

นินเท็นโดไดเร็คฉบับอี3 ออกอากาศในวันที่ 11 มิถุนายน เวลา 07.00 น. นินเท็นโดแสดงตัวอย่างใหม่สำหรับเกม โปเกมอน X และ Y บนเครื่องนินเท็นโด 3ดีเอสเป็นครั้งแรก รวมถึงการประกาศประเภทโปเกมอนใหม่ ประเภทนางฟ้า หลังจากนั้น นินเท็นโดมุ่งเน้นไปที่การนำเสนอเกมวียูที่กำลังจะมาถึงเป็นส่วนใหญ่ นินเท็นโดแสดงเกมของบริษัทบุคคลที่สามและเกมดิจิทัลสำหรับวียูที่จะมาถึง และประกาศอื่น ๆ เกี่ยวกับเกมที่ประกาศไปก่อนหน้านี้ เช่น เอกซ์, เดอะวันเดอร์ฟูล 101, เดอะเลเจนด์ออฟเซลดา: เดอะวินด์เวกเกอร์เอชดี และฟุตเทจรูปแบบการเล่นแรกของเกม บาโยเน็ตตา 2 ในบรรดาเกมใหม่ที่ประกาศสำหรับวียูมีได้แก่เกม ซูเปอร์สแมชบราเธอร์สฟอร์นินเท็นโด 3ดีเอส แอนด์วียู เกมภาคใหม่ของ ซูเปอร์สแมชบราเธอร์ส, ซูเปอร์มาริโอทรีดีเวิลด์, มาริโอคาร์ต 8 และ ดองกีคองคันทรี: ทรอปิคัลฟรีซ
อีราสโมแห่งนาร์นิ

| กัตตาเมลาตา อีราสโมแห่งนาร์นิ |
| --- | --- |
อนุสาวรีย์บนหลังม้าของอีราสโมแห่งนาร์นิ หรือ “กัตตาเมลาตา” โดยโดนาเทลโล
เกิด: ค.ศ. 1370 นาร์นิ
เสียชีวิต: 16 มกราคม ค.ศ. 1443
สัญชาติ: อิตาลี
อาชีพ: ทหารรับจ้างอิตาลี
ตำแหน่ง: ทหารรับจ้าง
ทหารรับจ้าง
อีราสโมแห่งนาร์นิ หรือที่รู้จักกันดีว่า กัตตาเมลาตา (อังกฤษ: Erasmo of Narni หรือ Gattamelata) (ค.ศ. 1370 – 16 มกราคม ค.ศ. 1443) เป็นทหารรับจ้างหรือคอนดตติเอเรผู้มีชื่อเสียงที่สุดคนหนึ่งของอิตาลีของคริสต์ศตวรรษที่ 15 อีราสโมแห่งนาร์นิมีชื่อเล่นว่า “The Honeyed Cat” อีราสมัสเกิดที่นาร์นิและเป็นทหารรับจ้างแก่นครรัฐต่างๆ หลายนครตั้งแต่พระสันตะปาปาและเมืองฟลอเรนซ์ และในปี ค.ศ. 1434 ที่เวนิสในการต่อสู้กับตระกูลวิสคอนติแห่งมิลาน
โดนาเทลโลสร้างอนุสาวรีย์บนหลังม้าของอีราสโมแห่งนาร์นิที่ตั้งอยู่ที่จตุรัสกลางเมืองที่ปาดัวที่อีราสมัสกลายมาเป็นผู้เผด็จการที่นั่นในปี ค.ศ. 1437
ที่บ้านเกิดที่นาร์นิมีป้ายจารึกว่า “Narnia me genuit Gattamelata fui” (ข้าเกิดที่นาร์นิ ข้าชื่อกัตตาเมลาตา)
ดูเพิ่ม

ทหารรับจ้างอิตาลี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อีราสโมแห่งนาร์นิ
อีฟลีน เบียทริซ ฮอล

| อีฟลีน เบียทริซ ฮอล   Evelyn Beatrice Hall |
| --- | --- |
เกิด: ค.ศ. 1868
เสียชีวิต: ค.ศ. 1956
นามปากกา: • สตีเฟน จี. แทลเลนไทร์ (Stephen G. Tallentyre)   • เอส.จี. แทลเลนไทร์ (S.G. Tallentyre)
อาชีพ: นักเขียน
อีฟลีน เบียทริซ ฮอล (อังกฤษ: Evelyn Beatrice Hall; ค.ศ. 1868–ค.ศ. 1956)  หรือนามปากกว่า เอส.จี. แทลเลนไทร์ (S.G. Tallentyre) เป็นนักเขียนสตรีชาวอังกฤษซึ่งเป็นที่รู้จักจากผลงานเรื่อง เดอะเฟรนส์ออฟวอลแตร์ (The Friends of Voltaire) ซึ่งเธอเขียนเสร็จเมื่อ ค.ศ. 1906 มีเนื้อหาเป็นชีวประวัติของวอลแตร์ (Voltaire)
ในหนังสือข้างต้น เธอเขียนข้อความตอนหนึ่งว่า
"ข้าพเจ้าไม่เห็นด้วยกับสิ่งที่ท่านพูด แต่สิทธิของท่านในอันที่จะพูดนั้น ข้าพเจ้าขอปกป้องไว้ด้วยชีวิต"
("I disapprove of what you say, but I will defend to the death your right to say it")
เนื่องจากคำกล่าวนี้เป็นเครื่องสะท้อนความเชื่อของวอลแตร์ จึงมักเข้าใจผิดกันว่า เป็นคำกล่าวของวอลแตร์เอง คำกล่าวนี้ของฮอลยังได้รับการยกขึ้นอ้างบ่อยครั้งเพื่ออธิบายหลักการเกี่ยวกับเสรีภาพในการพูด
อนึ่ง ยังปรากฏว่า ฮิวจ์ สตาวเวล สกอต (Hugh Stowell Scott) นักเขียนผู้ใช้นามปากกว่า เฮนรี ซีตัน เมร์รีแมน (Henry Seton Merriman) ได้รับอิทธิพลจากฮอลเป็นอันมากด้วย เมื่อสกอตเสียชีวิตใน ค.ศ. 1903 เขาได้ทำพินัยกรรมยกเงินห้าพันปอนด์ให้แก่ฮอล โดยระบุว่า เป็น "สินน้ำใจของข้าพเจ้าต่อความช่วยเหลือและคำแนะนำทางวรรณคดีที่เธอมีให้อย่างต่อเนื่อง ซึ่งถ้าไม่มีแล้ว ข้าพเจ้าคงไม่สามารถเลี้ยงชีพด้วยปลายปากกาของข้าพเจ้าได้เป็นแน่แท้" เงินจำนวนนี้ถ้าคำนวณด้วยดัชนีราคาขายปลีกแล้วจะเท่ากับราว ๆ 419,000 ปอนด์ใน ค.ศ 2010
ประวัติ

The Money-Spinner and Other Character Notes (1896).
The Women of the Salons, and Other French Portraits (1901).
The Friends of Voltaire (1906). ISBN 1-4102-1020-0
The Life of Voltaire (1907). ISBN 1-4102-1346-3
The Life of Mirabeau (1912). ISBN 1-4102-1024-3
Voltaire In His Letters (translator) (1919). ISBN 1-4102-1195-9
แหล่งข้อมูลอื่น

| [[วิกิพีเดีย:|ข้อมูลบุคคล]] |
| --- | --- |
ชื่อ: Hall, Evelyn Beatrice}
ชื่ออื่น: 
รายละเอียดโดยย่อ: 
วันเกิด: 13 September, 1868
สถานที่เกิด: 
วันตาย: 13 April, 1956
สถานที่ตาย:
อีริก ลาเรย์ ฮาร์วีย์

| อีริก ลาเรย์ ฮาร์วีย์ |
| --- | --- |
อีริก ลาเรย์ ฮาร์วีย์ในปี ค.ศ. 2019
เกิด: ค.ศ. 1972 (อายุ 52–53 ปี) เบนบริดจ์, รัฐจอร์เจีย, สหรัฐ
การศึกษา: มหาวิทยาลัยนิวยอร์ก (MFA)
อาชีพ: นักแสดง
ปีปฏิบัติงาน: 1996–ปัจจุบัน
อีริก ลาเรย์ ฮาร์วีย์ (อังกฤษ: Erik LaRay Harvey; เกิด พ.ศ. 2515) เป็นนักแสดงชาวอเมริกันที่มีชื่อเสียงจากการรับบท Dunn Purnsley ในเรื่อง บอร์ดวอล์คเอ็มไพร์, Willis Stryker / Diamondbackในเรื่อง ลู้ก เคจ และแสดงในเรื่อง เดอะชาร์เนลเฮาส์ (2016)
ชีวิตในวัยเด็ก

อีริก ลาเรย์ ฮาร์วีย์ถูกชักชวนเข้าสู่การแสดงเมื่อเขาไปชมการแสดงละครเวทีเรื่อง The Wiz ในวัยเด็กเขาใฝ่ฝันที่จะเป็นทันตแพทย์
อีธาน นวาเนรี

| ข้อมูลส่วนตัว |
| --- | --- | --- | --- |
วันเกิด:   (2007-03-15) 15 มีนาคม ค.ศ. 2007 (17 ปี)
ข้อมูลสโมสร
สโมสรปัจจุบัน:  อาร์เซนอล
หมายเลข:  83
สโมสรเยาวชน
2016–2022:  อาร์เซนอล
สโมสรอาชีพ*
| ปี |  ทีม |  ลงเล่น |  (ประตู) |
| 2022– |  อาร์เซนอล |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
อีธาน นวาเนรี (อังกฤษ: Ethan Nwanery; เกิด 15 มีนาคม 2007) เป็นนักฟุตบอลชาวอังกฤษที่เล่นเป็นกองกลางให้กับสโมสรในศึกพรีเมียร์ลีกอย่างอาร์เซนอล
เขาประเดิมสนามในศึกพรีเมียร์ลีกนัดที่เจอกับเบรนต์ฟอร์ดเมื่อวันที่ 18 กันยายน ค.ศ. 2022 ทำให้เขากลายเป็นผู้เล่นอาร์เซนอลที่อายุน้อยที่สุดและเป็นผู้เล่นที่อายุน้อยที่สุดที่ปรากฏตัวในลีกสูงสุดของฟุตบอลอังกฤษ
ชีวิตในวัยเด็ก

อีธาน นวาเนรี เกิดเมื่อวันที่ 21 มีนาคม ค.ศ. 2007
อาชีพ

นวาเนรีเข้าร่วมศูนย์ฝึกเยาวชนของอาร์เซนอล เมื่ออายุ 9 ขวบ พออายุ 14 ปีเขาเล่นให้กับทีมชุด ยู-18 แล้ว ส่วนใหญ่เขาเล่นเป็นกองกลาง
นวาเนรีเริ่มต้นฤดูกาล 2022–23 โดยเล่นให้กับทีมอาร์เซนอล รุ่น ยู-18 แต่ฟอร์มของเขาทำให้เขาขึ้นสู่ทีมอาร์เซนอล รุ่น ยู-21 เขาร่วมทีมชุดใหญ่ของอาร์เซนอลเพื่อฝึกซ้อมในเดือนกันยายน และลงเล่นในพรีเมียร์ลีกให้กับทีมชุดใหญ่ของอาร์เซนอลในวันที่ 18 กันยายนในเกมที่พบกับเบรนต์ฟอร์ด และเป็นหนึ่งในผู้เล่นสำรองของอาร์เซนอลในวันแข่งขัน ออกจากม้านั่งสำรองเพื่อลงมาแทนฟาบิโอ วิเอร่าในนาทีที่ 2 ของช่วงทดเวลาบาดเจ็บครึ่งหลัง การปรากฏตัวของเขาในวัย 15 ปี 181 วันทำให้เขากลายเป็นผู้เล่นที่อายุน้อยที่สุดที่ลงเล่นในพรีเมียร์ลีก ทำลายสถิติก่อนหน้านี้ของ ฮาร์วีย์ เอลเลียต ที่ลงเล่นให้กับฟูลัมเมื่ออายุ 16 ปี 30 วัน และยังทำลายสถิติตลอดกาลบนลีกสูงสุดของอังกฤษตั้งแต่เดือนสิงหาคม ค.ศ. 1964 ของ ดีเร็ก ฟอร์สเตอร์ อดีตผู้รักษาประตูของซันเดอร์แลนด์ ที่ทำไว้ด้วยวัย 15 ปี 185 วัน เขายังกลายเป็นผู้เล่นที่อายุน้อยที่สุดของอาร์เซนอล ในทุกการแข่งขัน โดยทำลายสถิติก่อนหน้าของ เชส ฟาเบรกาส ในวัย 16 ปี 177 วันในศึกลีกคัพ ฤดูกาล 2003–04
รูปแบบการเล่น

นวาเนรีได้รับการนิยามว่าเป็น "หมายเลข 10" ที่เล่นด้วยไหวพริบ แต่ยังสามารถครองบอลได้ดี และมีความสามารถหลากหลายในการเล่นปีกและกองกลาง
ชีวิตส่วนตัว

นวาเนรีเข้าเรียนที่ St John's Senior School ใน Enfield
อีวาน โจนส์ (นักแสดง)

| อีวาน โจนส์ |
| --- | --- |
เกิด:  (1976-04-01) เมษายน 1, 1976 (48 ปี) เท็กซัส, สหรัฐ
สัญชาติ: อเมริกัน
อาชีพ: นักแสดง
ปีปฏิบัติงาน: 1998–ปัจจุบัน
อีวาน โจนส์ (อังกฤษ: Evan Jones; เกิด 1 เมษายน พ.ศ. 2519) เป็นนักแสดงชาวอเมริกันที่ทำงานในภาพยนตร์เช่น 8 Mile, Jarhead, Gangster Squad, The Book of Eli, Glory Road, และ A Million Ways to Die in the West โจนส์เป็นสมาชิกของซีรีส์โทรทัศน์เรื่อง October Road และได้ปรากฏตัวเป็นแขกรับเชิญในซีรีส์เรื่อง Brothers & Sisters และ Going to California และเรื่องอื่น ๆ
อีวุย

| อีวุย |
| --- | --- |
ตัวละครใน ซีรีส์ โปเกมอน
ปรากฏครั้งแรก: โปเกมอน เรด และ บลู (1996)
สร้างโดย: ซาโตชิ ทาจิริ
ออกแบบโดย: Motofumi Fujiwara (sprites) เค็ง ซูงิโมริ (final)
อีวุย (ญี่ปุ่น: イーブイ; โรมาจิ: Ībui; ทับศัพท์: Evui) หรือชื่อภาษาอังกฤษคือ อีวี่ (อังกฤษ: Eevee) เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยซาโตชิ ทาจิริ ปรากฏครั้งแรกในเกมโปเกมอนภาคเรด และ บลู และปรากฏในภาคถัดมา เกมภาคพิเศษ สินค้าต่าง ๆ และการปรับประยุกต์ให้เป็นการ์ตูนและสิ่งพิมพ์ของแฟรนไชส์ อีวุยเป็นโปเกมอนที่สามารถพัฒนาได้หลายร่างตามสภาพนั้นๆและก้อนหินพัฒนาร่างเช่น ก้อนหินไฟ ก้อนหินไฟฟ้า ก้อนหินน้ำ
อีดีเอ็ม4เอส

|  อีดีเอ็ม4เอส  |
| --- | --- |
อีดีเอ็ม4เอส สกายวีปเปอร์
ชนิด: อุปกรณ์ต่อต้านโดรน
แหล่งกำเนิด: ลิทัวเนีย
บทบาท
ประจำการ: 2021
สงคราม: สงครามรัสเซีย–ยูเครน
ข้อมูลจำเพาะ
มวล: 5.5 กก.
ความยาว: 1,050 มม.
ความกว้าง: 220 มม.
ความสูง: 360 มม.

ระยะหวังผล: 3–5 กม.
อีดีเอ็ม4เอส (อังกฤษ: EDM4S, Electronic Drone Mitigation 4 - System หรือ EDM4S SkyWiper) เป็นอุปกรณ์สงครามอิเล็กทรอนิกส์แบบพกพาสำหรับต่อต้านโดรนที่ผลิตโดยบริษัท NT Service ในประเทศลิทัวเนีย มันถูกออกแบบมาเพื่อรบกวนอากาศยานไร้คนขับขนาดเล็กและขนาดกลาง โดยการรบกวน (jamming) ระบบสื่อสารและระบบนำทางด้วยดาวเทียมของ UAV ด้วยพัลส์คลื่นแม่เหล็กไฟฟ้า
ประวัติ

อุปกรณ์นี้ได้รับการจัดแสดงเป็นครั้งแรกในปี ค.ศ. 2019 โดยบริษัท NT Service (จากเมืองเกานัส ประเทศลิทัวเนีย) ในงานนิทรรศการความปลอดภัยและการต่อต้านการก่อการร้าย (Security and Counter Terror Exhibition) ที่กรุงลอนดอน
สมรรถนะ

อุปกรณ์สามารถนำพาได้โดยบุคคลเดียว ผู้ปฏิบัติงานจะเล็งอุปกรณ์ไปที่อากาศยานไร้คนขับเป้าหมาย และส่งสัญญาณเพื่อขัดขวางการสื่อสารของโดรนในระยะ 3–5 กิโลเมตร (2–3 ไมล์) รวมถึงขัดขวางความสามารถในการนำทางด้วยดาวเทียม ซึ่งจะทำให้ UAV ดังกล่าวอาจจะตกลงมาจากท้องฟ้า, ทำการลงจอดแบบใช้การควบคุม, กลับไปยังจุดอ้างอิงก่อนหน้านี้ หรือทำงานต่อไปตามปกติ อย่างใดอย่างหนึ่งขึ้นอยู่กับระดับการทำงานอัตโนมัติของโดรน
อุปกรณ์สามารถติดตั้งสายอากาศ 4 หรือ 6 เสา โดยพื้นฐานจะมี สายอากาศสองเสาสำหรับแถบความถี่ 2.4 GHz และ 5.8 GHz ซึ่งมีกำลังส่ง 10 วัตต์ต่อเสา อีกหนึ่งเสาสำหรับระบบนำทางจีพีเอส แถบความถี่ 1.5 GHz ที่มีกำลังส่ง 10 วัตต์ และอีกหนึ่งเสาสำหรับระบบนำทาง GLONASS (ГЛОНАСС) แถบความถี่ 1.5 GHz ที่มีกำลังส่ง 10 วัตต์
อุปกรณ์

โครงสร้างอุปกรณ์ทำจากอลูมิเนียมและมีรูปร่างเหมือนปืนไรเฟิล รวมถึงใช้ไกปืนเพื่อสั่งงานอุปกรณ์ และมีอุปกรณ์กล้องเล็งเป้าหมาย น้ำหนัก 5.5 กิโลกรัม มีขนาด 1,050 × 220 × 360 มิลลิเมตร เมื่อยืดพานท้าย (830 × 220 × 360 มิลลิเมตร โดยเก็บพานท้าย) ใช้พลังงานจากแบตเตอรีแรงดัน 24 โวลต์ โดยใช้งานได้นานถึง 35 นาที
การใช้งาน

อุปกรณ์รุ่น EDM4S-UA ซึ่งมีราคาต่อหน่วย 15,000 ดอลลาร์สหรัฐ ถูกใช้เป็นครั้งแรกในปี 2021 โดยกองทัพยูเครนเพื่อต่อต้านโดรนของกองกำลังแบ่งแยกดินแดนที่สนับสนุนโดยรัสเซียในภูมิภาคดอนบัส นับตั้งแต่นั้นเป็นต้นมาก็มีการใช้งานเพิ่มเติมระหว่างการรุกรานยูเครนโดยรัสเซีย โดยปฏิบัติการทำให้โดรนเช่น เอเลรอน-3 (Элерон-3) ของรัสเซียตก ในเดือนมิถุนายน พ.ศ. 2565 ลิทัวเนียได้บริจาค อีดีเอ็ม4เอส จำนวน 110 หน่วยให้แก่ยูเครน ซึ่งมีมูลค่า 1.5 ล้านยูโร (1.56 ล้านดอลลาร์สหรัฐ)
อีกากินซาก

| Carrion crow ช่วงเวลาที่มีชีวิตอยู่: Late Pleistocene–Recent  PreꞒ Ꞓ O S D C P T J K Pg N  ↓   |
| --- | --- |

กำลังหาอาหารบนหาด ในดอร์เซต ประเทศอังกฤษ เสียงอีกากินซากในเดวอน ประเทศอังกฤษ
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก 
อันดับ:: นกเกาะคอน 
วงศ์:: นกกา 
สกุล:: นกกา  Linnaeus, 1758
สปีชีส์:: Corvus corone
ชื่อทวินาม
Corvus corone Linnaeus, 1758

Subspecies
 Corvus corone corone  Corvus corone orientalis

ระยะกระจายพันธุ์ของอีกากินซาก   ช่วงตลอดปี  ช่วงฤดูร้อน  ช่วงฤดูหนาว
อีกากินซาก (อังกฤษ: carrion crow; ชื่อวิทยาศาสตร์: Corvus corone) จัดอยู่ในวงศ์นกกา อันดับนกเกาะคอน มีลักษณะเด่นจากนกกาอื่นคือ หัวแบน ขนแน่นสีดำล้วน และกินซากสัตว์ มีขนาด 45–47 เซนติเมตร ซึ่งเป็นนกกาที่ใหญ่ที่สุดชนิดหนึ่งในวงศ์ พบได้ในเขตชีวภาพพาลีอาร์กติก ตั้งแต่ สแกนดิเนเวีย และ ยุโรปตะวันตก ไปจนถึง ไซบีเรียตะวันออก ญี่ปุ่น และประเทศจีน
อนุกรมวิธาน

อีกากินซาก (Corvus corone) เป็นหนึ่งในอีกาหลายสายพันธุ์ที่คาโรลัส ลินเนียส ระบุชนิดพันธุ์ในปี พ.ศ. 2301 ในหนังสือระบบธรรมชาติ (Systema Naturae) ชื่อทวินามจากภาษาละติน Corvus หมายถึง "กา" และภาษากรีก κορώνη (korōnē) หมายถึง "กา"
ก่อนหน้าในปี พ.ศ. 2545 อีกาหมวกดำ (Corvus cornix) ซึ่งเดิมเป็นชนิดย่อยของอีกากินซากได้ถูกแยกออกเป็นชนิดใหม่ ปัจจุบันมีการพิจารณาแยก "อีกากินซากตะวันออก" (C. c. orientalis) ออกเป็นชนิดย่อย จากความแตกต่างทางสรีระที่มากพอ คือมีขนาดใหญ่กว่า ทรงของแพนหางที่กว้างกว่า และจากการมีวิวัฒนาการอย่างอิสระในพื้นที่ของทั้งสองชนิดพันธุ์ย่อยที่แยกออกจากกันในตอนปลายสุดคนละฝั่งทะเลของผืนทวีปยูเรเชีย
ญาติสนิทที่สุดของอีกากินซากคือ อีกาอเมริกัน (Corvus brachyrhynchos) ในอเมริกาเหนือ ซึ่งอาศัยในนิเวศวิทยาและรูปร่างคล้ายคลึงกันมาก สันนิษฐานว่าอาจแยกออกจากกันในสมัยไพลโอซีน[ต้องการอ้างอิง]
ลักษณะทางกายวิภาค

อีกากินซาก (C. corone) อาศัยในระยะการกระจายพันธุ์ที่ใกล้เคียงและทับซ้อนกับนกกาชนิดอื่น ๆ ได้แก่ อีกาโคนปากขาว อีกาหมวกดำ และ นกเรเวน ซึ่งสามารถระบุความแตกต่างของลักษณะทางกายวิภาคได้ดังนี้
ขนของอีกากินซากมีสีดำ มีสีเหลื่อมของขนเป็นเงาสะท้อน สีเขียวหรือสีม่วง ซึ่งมีสีเหลื่อมเขียวสดกว่าขนของอีกาโคนปากขาว อีกากินซากมีมีจะงอยปาก ขา และเท้าสีดำ โดยทั่วไปมีขนาดลำตัวยาว 48-52 ซม. ซึ่งเล็กกว่านกเรเวน (ซึ่งยาวโดยเฉลี่ย 63 เซนติเมตร) และอีกากินซากมีขนสีดำล้วนต่างจากอีกาหมวกดำที่มีขนตัวสีเทาและหัวดำ
อีกากินซากมีช่วงปีกกว้าง 84–100 ซม. น้ำหนัก 400–600 กรัม มีลักษณะและขนาดที่คล้ายคลึงกันมากกับอีกาโคนปากขาว (C. frugilegus) โดยเฉพาะนกรุ่นซึ่งทั้งสองชนิดแทบไม่ต่างกันยกเว้นปีกของอีกากินซากที่ดูล่ำและสั้นกว่าเมื่อพับข้างตัว เมื่อบิน ปีกที่กางออกของอีกากินซากจะมีช่วงปีกสั้นกว่า และปีกกว้างกว่า (ในแนวหัวไปหาง) และเมื่อโตเต็มที่อีกาโคนปากขาวจะสลัดขนที่โคนปากจนเห็นหนังสีขาว ต่างจากอีกากินซากยังคงขนรอบโคนปากคล้ายขนแปรง
นอกจากนี้ในอีกากินซากรุ่น สามารถระบุได้จากขนที่ออกสีน้ำตาล และตาสีฟ้า ซึ่งจะเปลี่ยนเป็นขนสีดำและตาสีน้ำตาลเมื่อโตเต็มที่
การกระจายพันธุ์และถิ่นที่อยู่

อีกากินซาก (C. corone) และอีกาหมวกดำ (C. cornix) เป็นกาสองสายพันธุ์ที่เป็นญาติใกล้ชิดกันมาก และมีแหล่งกระจายพันธุ์ทั่วยุโรป (แบ่งตามแผนภาพประกอบ) สันนิษฐานว่า เดิมเป็นชนิดเดียวกันแต่อาจแยกถิ่นที่อยู่จากผลของวัฏจักรของธารน้ำแข็งในสมัยไพลสโตซีน ซึ่งทำให้ประชากรกลุ่มหลักเดิมแยกขาดออกจากกันเป็น 2 กลุ่ม และเริ่มวิวัฒนาการให้ลักษณะทางกายวิภาคต่างกัน ที่ชัดเจนที่สุดคือสีขน ต่อมาเมื่อที่สภาพอากาศร้อนขึ้นทั้ง 2 กลุ่มเริ่มขยายแหล่งกระจายพันธุ์อีกครั้งทำให้เกิดการติดต่อกันแบบย่อย ๆ ในบางพื้นที่ (พื้นที่เขตรอยต่อ)
เพิลสตราและคณะ (Poelstra, et al)  วิเคราะห์เรียงลำดับจีโนมเกือบสมบูรณ์ จากตัวอย่างประชากรนกซึ่งเชื่อว่าอาศัยอยู่ในเขตที่ห่างพอจากพื้นที่เขตรอยต่อของทั้งสองชนิด พบว่าทั้งอีกาสองชนิดมีความเหมือนกันทางพันธุกรรมทั้งในดีเอ็นเอ และในรูปของ mRNA มีการความต่างกันของของจีโนมในสัดส่วนที่น้อยมาก (น้อยกว่า 0.28%) โดยเฉพาะที่อยู่บนโครโมโซมที่ 18 ซึ่งเป็นตัวกำหนกสีขนของอีกาหมวกดำให้มีสีลำตัวที่อ่อนกว่า ซึ่งหมายถึงทั้งสองชนิดสามารถผสมพันธุ์กันได้ และในความเป็นจริงได้เกิดขึ้นบางครั้งในพื้นที่เขตรอยต่อ แต่เนื่องจากไม่ได้ผสมข้ามพันธุ์กันเสียทุกกรณี คือ มีความเป็นไปได้ที่ในพื้นที่เขตรอยต่อ อีกากินซากที่สีดำล้วนผสมกับเฉพาะอีกากินซาก และในทำนองเดียวกันอีกาหมวกดำที่ผสมกับเฉพาะอีกาหมวกดำ คณะผู้วิจัยระบุว่า มีความชัดเจนว่ารูปลักษณ์ภายนอกของอีกาสองชนิดที่ต่างกัน อาจช่วยยับยั้งการผสมข้ามพันธุ์ สิ่งนี้เป็นการผสมพันธุ์แบบเลือกสรร (assortative mating) แทนที่จะเป็นการคัดเลือกทางนิเวศวิทยา ข้อได้เปรียบของการผสมพันธุ์แบบนี้ยังไม่เป็นที่ชัดเจน แต่อาจเร่งไปสู่การปรากฏตัวของชนิดย่อยใหม่ หรือแม้แต่ชนิดใหม่ได้อย่างรวดเร็ว และอาจเป็นไปได้ว่าเป็นสายพันธุ์ที่เกิดจากการผสมข้ามพันธุ์ยังดึงดูดซึ่งกันและกัน และขยายขนาดประชากร
อุนนิกฤษนัน และอาคีรา (Unnikrishnan และ Akhila) เสนอในทางกลับกันว่าเป็นพฤติกรรมชื่นชอบความคล้าย (koinophilia) เป็นคำอธิบายที่ชัดเจนกว่าสำหรับความต้านทานต่อการผสมพันธุ์ข้ามเขตติดต่อ แม้ว่าจะไม่มีอุปสรรคทางสรีรวิทยากายวิภาคหรือพันธุกรรมในการผสมพันธุ์ดังกล่าว
อีกากินซากยังพบได้ในภูเขาและป่าไม้ของญี่ปุ่นและในเมืองต่างๆของญี่ปุ่น และในบราซิลซึ่งสันนิษฐานว่าอาจมาจากผู้ตั้งถิ่นฐานในสมัยอาณานิคมโปรตุเกส
คาดว่าประชากรอีกากินซากทั้งหมดมีจำนวนหลักสิบล้าน จำนวนประชากรที่มากและการกระจายพันธุ์ที่กว้างขวางจึงจัดว่ามีความเสี่ยงต่ำในการสูญพันธุ์ (LC) โดย IUCN
พฤติกรรมและนิเวศวิทยา

โดยทั่วไปแล้วอีกาโคนปากขาว จะอยู่รวมกันเป็นฝูง และอีกากินซากอยู่แบบโดดเดี่ยว แต่บางครั้งอีกาโคนปากขาวทำรังในต้นไม้ที่แยกตัวออกมาจากฝูงและเป็นไปได้ว่าหากินร่วมกับอีกากินซาก และอีกาอื่นโดยเฉพาะในช่วงฤดูหนาว
เนื่องจากอีกากินซากอาศัยในพื้นที่ทับซ้อนร่วมกับนกกาชนิดอื่น ๆ ลักษณะเด่นชัดในการจำแนกอีกากินซากคือ เสียงร้อง "กรา ๆ" ลึกกังวานในลำคอ ขณะที่อีกาโคนปากขาวร้อง  "กา ๆ" ที่มีโทนเสียงแหลมสูง[ต้องการอ้างอิง]
อีกากินซากมักเกาะบนจุดที่มองโดยรอบได้ชัดที่สุดของอาคาร และส่งเสียงน่ารำคาญแบบชุดถึ่ ๆ (เสียง กรา ๆ) สามหรือสี่ครั้งติดต่อกันอย่างรวดเร็ว และพักเป็นช่วงสั้น ๆ ระหว่างชุด ในระหว่างร้องแต่ละครั้ง อีกากินซากอาจแสดงท่าทางประกอบโดยยกไหล่ (โคนปีก) ขึ้น ตีปีกต่ำ ๆ ก้มหัวและคอลงพร้อมกับเสียง "กรา" แต่ละครั้ง พฤติกรรมการตีปีกของอีกากินซากช้ากว่าและจงใจมากกว่าของอีกาโคนปากขาว[ต้องการอ้างอิง]
อีกากินซาก อาจเป็นมิตรและเข้าใกล้มนุษย์ มักพบได้ในบริเวณใกล้เคียงที่มีกิจกรรมของมนุษย์หรือที่อยู่อาศัยของมนุษย์เช่น เมือง ทุ่ง ป่าไม้ หน้าผาทะเล และพื้นที่เพาะปลูก ซึ่งพวกมันแข่งขันกับนกสังคมอื่น ๆ เช่น นกนางนวล นกกาอื่น ๆ และเป็ดเพื่อแย่งอาหารในสวนสาธารณะ และสวนต่าง ๆ
เช่นเดียวกับอีกาชนิดอื่น อีกากินซากจะก่อกวนนักล่าและคู่แข่งที่เข้ามาในดินแดนของมัน หรือคุกคามพวกมันหรือลูกหลานของพวกมัน ที่เรียกพฤติกรรมต่อต้านผู้ล่าที่รุกราน (mobbing behaviour) ซึ่งเป็นการปกป้องรังและลูกนกอย่างหนึ่ง
พฤติกรรมและนิเวศวิทยา > ความสามารถทางสติปัญญา

เช่นเดียวกับอีกาชนิดอื่น อีกากินซากแสดงพฤติกรรมความฉลาด เช่น สามารถแยกแยะระหว่างตัวเลขได้ถึง 30 ตัว มีความยืดหยุ่นในการตอบสนองต่อการสลับไปมาระหว่างกฎเกณฑ์ที่ต่างกัน และจดจำใบหน้าของมนุษย์และอีกาได้ ระดับความฉลาดจากความสามารถเหล่านี้เมื่อเทียบกับไพรเมต แม้ด้วยความแตกต่างของโครงสร้างของสมองอย่างสิ้นเชิงในอีกา ชี้ให้เห็นว่าสติปัญญาของอีกากินซาก (และอีกาอื่น) ได้รับการยอมรับว่าเป็นผลมาจากวิวัฒนาการที่บรรจบกัน
พฤติกรรมและนิเวศวิทยา > อาหาร

แม้ได้ชื่อว่ากินซากสัตว์ทุกชนิด แต่อีกากินซากกินแมลง ไส้เดือน เมล็ดธัญพืช ผลไม้ เมล็ดพืช สัตว์เลี้ยงลูกด้วยนมขนาดเล็ก สัตว์ครึ่งบกครึ่งน้ำ เศษขยะ และไข่ อีกากินซากโดยทั่วไปเป็นสัตว์ที่ชอบกินของเน่าและสะสมของทิ้งแล้วโดยธรรมชาติ ซึ่งเป็นสาเหตุที่พวกมันมักจะไปอาศัยอยู่ในพื้นที่ที่มนุษย์อาศัยอยู่เป็นประจำเพื่อกินขยะครัวเรือน
อีกากินซากมักรังควาน นกนักล่า หรือแม้แต่สุนัขจิ้งจอก มักออกล่าอย่างแข็งขันและร่วมมือกับอีกาตัวอื่นเป็นครั้งคราวในการล่า และบางครั้งก็พบเห็นการล่าลูกเป็ดเป็นอาหาร เนื่องจากวิถีชีวิตที่อยู่รวมกันเป็นฝูงและความสามารถในการป้องกันของอีกากินซากทำให้มีสัตว์นักล่าตามธรรมชาติเพียงไม่กี่ชนิด อย่างไรก็ตามนกล่าเหยื่อที่ทรงพลัง เช่นนกเหยี่ยวเหนือ เหยี่ยวเพเรกริน นกเค้าแมวยูเรเชียน และนกอินทรีสีทองจะล่าอีกากินซากเป็นอาหารสำคัญในเขตที่อยู่อาศัยของนกล่าเหยื่อเหล่านั้น
พฤติกรรมและนิเวศวิทยา > การผสมพันธุ์และการทำรัง

มักสร้างรังขนาดใหญ่ด้วยกิ่งไม้บนต้นไม้สูง แต่บางครั้งอาจพบรังของอีกากินซากบนหน้าผา อาคารเก่า และเสา นอกจากนี้อาจพบการวางรังไว้บนหรือใกล้พื้นดินเป็นครั้งคราว รังมีลักษณะคล้ายรังกาทั่วไป แต่มีขนาดกระทัดรัดกว่า
ไข่ของอีกากินซาก มีสีฟ้าหรือสีเขียวที่มีจุดสีน้ำตาล 3 ถึง 4 ฟอง ฟักไข่เป็นเวลา 18−20 วัน โดยตัวเมียเพียงตัวเดียวและให้อาหารโดยตัวผู้ ลูกนกออกจากรังเมื่ออายุ 29−30 วัน
ลูกอีกากินซากที่เพิ่งอายุปีเดียว (จากรังปีก่อนหน้า) จะยังคงไม่แยกจากพ่อแม่ในปีถัดไป แต่อยู่ใกล้ ๆ และช่วยเหลือพ่อแม่ในการหาอาหารเลี้ยงดูแลลูกนกครอกใหม่ แทนที่จะหาคู่ครอง
แผนที่ยุโรปแสดงการกระจายตัวของอีกากินซาก (C. corone) และอีกาหมวกดำ (C. cornix) จากสองฝั่งของยุโรป โดยมีเขตรอยต่อ (เส้นสีขาว) เป็นเส้นแบ่งสองสายพันธุ์
ในประเทศอังกฤษ
ขณะบิน
รุมกินซากนกที่ตายแล้ว ในปารีส ประเทศฝรั่งเศส
ไข่ แสดงที่พิพิธภัณฑ์วีสบาเดิน
ลูกนกในรัง
อีวิลวูแมน

| "Evil Woman (Don't Play Your Games With Me)"> เพลงโดยCrow.จากอัลบั้มCrow Music |
| --- | --- |
วางจำหน่าย: 1969
แนวเพลง: Blues rock
ความยาว: 3:03
ค่ายเพลง: Amaret Records
ผู้ประพันธ์เพลง: Dave Wagner, Dick Wiegand, Larry Wiegand
| "Evil Woman"> เพลงโดยBlack Sabbath.จากอัลบั้มBlack Sabbath |
| --- | --- |
วางจำหน่าย: 9 มกราคม, 1970
บันทึกเสียง: ค.ศ. 1970
แนวเพลง: Heavy metal
ความยาว: 3:25
ค่ายเพลง: Fontana (UK)
ผู้ประพันธ์เพลง: Dave Wagner, Dick Wiegand, Larry Wiegand

อีวิลวูแมน (อังกฤษ: Evil Woman) เป็นซิงเกิลของวง Crow ในปี 1969 และนำมา cover โดยวง Black Sabbath ในอัลบั้ม Black Sabbath ปี 1970 แต่ในอเมริการไม่ค่อยได้รับความนิยม และ ใช้ซิงเกิล "Wicked World" ในการเปิดตัวอัลบั้มด้วย
| ด ค กBlack Sabbath |
| --- | --- |
Tony Iommi · Ozzy Osbourne · Geezer Butler  Bill Ward · Ronnie James Dio · Vinny Appice · Geoff Nicholls · Tony Martin · Ian Gillan · Glenn Hughes · Ray Gillen · Cozy Powell · Neil Murray · Bev Bevan ·  Jo Burt · Terry Chimes · Bob Daisley · Bobby Rondinelli · Eric Singer · Dave Spitz · Dave Walker
สตูดิโออัลบั้ม: Black Sabbath ·  Paranoid ·  Master of Reality ·  Black Sabbath Vol. 4 ·  Sabbath Bloody Sabbath ·  Sabotage ·  Technical Ecstasy ·  Never Say Die! ·  Heaven and Hell ·  Mob Rules ·  Born Again ·  Seventh Star ·  The Eternal Idol ·  Headless Cross ·  TYR ·  Dehumanizer ·  Cross Purposes ·  Forbidden · 13
อัลบั้มบันทึกการแสดงสด: Live Evil · Cross Purposes Live · Reunion · Past Lives · Live at Hammersmith Odeon
อัลบั้มรวมเพลง: We Sold Our Soul for Rock 'n' Roll · The Collection · The Sabbath Stones · Symptom of the Universe: The Original Black Sabbath 1970–1978  · Black Box: The Complete Original Black Sabbath (1970–1978) · Greatest Hits 1970–1978 · The Dio Years · The Rules of Hell · Greatest Hits (2009) · Iron Man: The Best of Black Sabbath
ซิงเกิล: "Evil Woman" · "N.I.B." · "The Wizard" · "Paranoid" · "Iron man" · "War pigs" · "Fairies Wear Boots" · "Sweet Leaf" · "Children of the Grave" · "Into the Void " · "Changes" · "Sabbath Bloody Sabbath " · "Symptom of the Universe" · "Rock 'n' Roll Doctor" · "Dirty Women" · "Never Say Die!" · "Neon Knights" · "Heaven and Hell" · "Die Young" · "The Mob Rules" · "Turn Up the Night" · "Trashed" · "Disturbing the Priest" · "Zero the Hero" · No Stranger to Love" · "TV Crimes" · "Psycho Man" · "The Devil Cried"
วิดีโอ: Never Say Die · Black and Blue · The Black Sabbath Story, Vol. 1 · The Black Sabbath Story, Vol. 2 · The Last Supper · Inside Black Sabbath - 1970–1992 · Black Sabbath's Paranoid · Rock Review · In Their Own Words · Hangin' with Heaven and Hell
ส่วนที่เกี่ยวข้อง: Mythology · Heaven & Hell · Velvett Fogg · GZR · Deep Purple · Rainbow · Dio
อื่นๆ: Members
อีลาสติกา

| Elastica |
| --- | --- |
ที่เกิด: ลอนดอน, อังกฤษ
แนวเพลง: Britpop, alternative rock, punk rock, post-punk, indie rock
ช่วงปี: 1992–2001
ค่ายเพลง: Deceptive, Geffen, Atlantic, Wichita
อดีตสมาชิก: Justine Frischmann Justin Welch Donna Matthews Annie Holland David Bush Sheila Chipperfield Paul Jones Sharon Mew
อีลาสติกา (อังกฤษ: Elastica) เป็นวงดนตรีออลเทอร์นาทิฟร็อกจากอังกฤษที่ได้รับอิทธิพลจาก พังก์ร็อก, โพสต์พังก์ และ นิวเวฟ พวกเขาเริ่มเป็นที่รู้จักในอัลบั้มชุด อีลาสติกา ในปี 1995 ซึ่งมีซิงเกิลได้ขึ้นทั้งชาร์ตในสหราชอาณาจักรและสหรัฐอเมริกา
ผลงาน > อัลบั้ม

Elastica (1995)
The Menace (2000)
ผลงาน > ซิงเกิล

"Stutter" (1993)
"Line Up" (1994)
"Connection" (1994)
"Waking Up" (1995)
"Car Song" (1995)
"How He Wrote Elastica Man" (1999)
"Mad Dog God Dam" (2000)
"The Bitch Don't Work" (2000)